קיינן לונסדייל

קיינן לונסדייל (באנגלית: Keiynan Lonsdale; נולד ב-19 בדצמבר 1991) הוא שחקן, רקדן וזמר-יוצר אוסטרלי.

ראשית חייו 
לונסדייל נולד בסידני לאב ממוצא אדו -ניגרי ולאם ממוצא אוסטרלי-אירי-דני. ללונסדייל, יש 11 אחים ואחיות.

קריירה 
תפקיד המשחק הראשון של לונסדייל היה ב-2007, בסרט Razzle Dazzle: A Journey into Dance . בשנה שלאחר מכן, הוא הופיע בפרק של הדרמה הרפואית האוסטרלית, מלאכים בלבן . לונסדייל שיחק גם בעונה השנייה ובעונה השלישית של סדרת הדרמת האוסטרלית, Dance Academy .

לונסדייל היה קריין פרסומת בפרסי המוזיקה של MTV אוסטרליה  למשך שנתיים וחצי  ב-2014, הוא הוציא את הסינגל "One and Only", ב-iTunes. לאחר מכן, שיחק תפקיד משנה בסרט מ-2015, מורדים. לונסדייל הופיע גם בסרט מ-2016, נאמנים. בשנת 2016, הסינגל שלו, "Higher", נכלל באלבום האוסף של קונור פרנטה , Culture, volume 5. לונסדייל הופיע לאחר מכן בסרט מ-2016, שעה של גיבורים .

ב-2015 נבחן לונסדייל לסדרת הטלוויזיה "אגדות המחר", לתפקיד ג'פרסון ג'קסון. הוא לא עבר את האודישינים לתפקיד, ובמקום זאת הוא לוהק לתפקיד וולי ווסט (בנו הלא ידוע בעבר של ג'ו ווסט) לעונה השנייה של סדרת הטלוויזיה, "הפלאש". לאחר מכן, הופיע כקיד פלאש בעונה השלישית. ב-2017 הופיע בעונה השלישית של "אגדות המחר". באותה שנה, הופיע לונסדייל גם בפרק אחד של "סופרגירל".

ב-2018 כיכב לונסדייל כבראם בסרט "באהבה, סיימון", המבוסס על הרומן "סיימון מוצא את דרכו" של בקי אלברטל. מאוחר יותר, אמר לונסדייל שהתפקיד עזר להשלים עם המיניות שלו. עם צאתו לאקרנים, זכה הסרט לביקורות חיוביות מצד המבקרים, ונאמר כי הסרט היה הסרט הראשון של אולפן גדול שהתמקד ברומנטיקה של נערים להט"בים.

ב-2019, כיכב לונסדייל בווידאו קליפ לשירה של קמילה קאבלו, "Liar". במהלך השנים, הוא הוציא מספר שירים, וביניהם הסינגל "Rainbow Dragon".

חיים אישיים 
לונסדייל מזהה את עצמו כקוויר, ואינו מזדהה עם תווית מיניות ספציפית.

דיסקוגרפיה

אלבומי אולפן 
 2020: Rainbow Boy

מיני-אלבומים 
 2015: Higher Vol. 1

פילמוגרפיה

קולנוע

טלוויזיה

פרסים ומועמדויות

קישורים חיצוניים

הערות שוליים 

שחקני קולנוע וטלוויזיה אוסטרלים
זמרים-יוצרים אוסטרלים
רקדנים אוסטרלים
זמרים להט"בים אוסטרלים
שחקנים להט"בים אוסטרלים
רקדנים להט"בים
אוסטרלים שנולדו ב-1991